Katolski Posoł – 27. nowembra 2022
Wěcne dary we wobjimje 15 kubiknych metrow su pomocnicy w Zejicach za diecezanski zwjazk Carity w pólskim Ełku do wulkeho transportera składli. Te rozdźěla we wjace hač štyrceći zarjadnišćach.
Na mjeztym 11. kulturnu zymu přeprošuje Monika Gerdesowa do swojeje putniskeje hospody w Chrósćach. Hač do klětušeho februara poskića wona wšelake zarjadowanja za dźěći a dorosćenych w serbskej a němskej rěči.
Dekanatne dušepastyrstwo młodźiny přewjedźe klětu za zajimowanych serbskich młodostnych serbskorěčny kurs JuLeiICa. Wón wobsteji z dweju dźělow, kotrejž wotmějetej so w Smochćicach, a wobsahuje zdobom kurs prěnjeje pomocy.
W dekanatnym dušepastyrstwje za dźěći a młodźinu we Worklecach ma so 1. januara 2023 dźěłowe městno w pastoralce za dźěći, wobmjezowane jako zastup za dobu staršiskeho časa, wobsadźić. Požadanja su hač do srjedy, 30. nowembra, móžne.
Serbska protyka
szl_Latn szl_Latn szl_Latn pol_Latn szl_Latn als_Latn